smcproject/ml-wiki-sentences huggingface dataset:
34 ലി ബായി പോയംസ് , ഇൻ ചൈനീസ് വിത്ത് ഇംഗ്ലീഷ് ട്രാൻസ്ലേഷൻ ബൈ വിറ്റർ ബൈന്നർ , ഫ്രം ദി ത്രീ ഹൺഡ്രഡ് ടാങ്ക് പോയംസ് ആന്തോളജി.
കംപ്ലീറ്റ് ടെക്സ്റ്റ് ഓഫ് കാത്തേ Archived 2012-02-18 at the Wayback Machine .
, ദി എർസ പൗണ്ട്/ ഏണസ്റ്റ് ഫെനൊല്ലോസ ട്രാൻസ്ലേഷൻസ് ഓഫ് പോയംസ് പ്രിൻസിപ്പലി ബൈ ലി പോ (ജെ., റിഹാകു) റ്റുഗതർ വിത്ത് പബ്ലിക് ഡൊമൈൻ റിക്കോഡിംസ് (MP3) ഓഫ് ദി സേം 27 ടിക്കോഡിംഗ്സ് ഓഫ് "ഡ്രിംഗിങ് എലോൺ ബൈ മൂൺലൈറ്റ്" ഫ്രം ദി ലിബ്രിവോക്സ് വെബ് സൈറ്റ്.
ശേഖരിച്ചത് 2007 ജൂലൈ 1-ന്.
ഡസ് ലൈഡ് ഫോൺ ഡെർ എർഡെ : ദി ലിറ്റററി ചേഞ്ചസ് Archived 2007-12-27 at the Wayback Machine .
– സിനോപ്സിസ് ഓഫ് ഒറിജിനൽ ചൈനീസ് പോയംസ്, ബെഥ്ജെസ് ട്രാൻസ്ലേഷൻസ് ആൻഡ് മാഹ്ലർസ് ചേഞ്ചസ് പ്രൊഫൈൽ വെറൈറ്റി ഓഫ് ട്രാൻസ്ലേഷൻസ് ഓഫ് ലി ബായിസ് പോയട്രി ബൈ എ റേഞ്ച് ഓഫ് ട്രാൻസ്ലേറ്റർസ്, എലോങ് വിത്ത് ഫോട്ടോഗ്രാഫ്സ് ഓഫ് ജിയോഗ്രാഫിക്കൽ സൈറ്റ്സ് റിലവന്റ് റ്റു ഹിസ് ലൈഫ്.
അറ്റ് പ്രോജക്റ്റ് ഗുട്ടൻബർഗ് ഫ്രം മോർ ട്രാൻസ്ലേഷൻസ് ഫ്രം ദി ചൈനീസ് ബൈ ആർഥർ വെയ്ലി, 1919  (ലി പോയുടെ ആറ് കൃതികൾ ഉ‌ൾപ്പെടുത്തപ്പെട്ടിട്ടുണ്ട്.).
ദി വർക്ക്സ് ഓഫ് ലി പോ, ദി ചൈനീസ് പോയറ്റ്, ട്രാൻസ്ലേറ്റഡ് ബൈ ഷിഗെയോഷി ഒബാറ്റ ഒബാറ്റയുടെ 1922-ലെ തർജ്ജമയുടെ ഗൂഗിൾ ബുക്ക്സ് വേർഷൻ.
ലി പോസ് പോയംസ് പബ്ലിഷ്ഡ് ബൈ പോയംഹണ്ടർ.
കോം Archived 2013-01-16 at the Wayback Machine .
ഗൂക്വിൻ റിലേറ്റഡ് ജോൺ തോംസൺ ഓൺ ലി ബായി ആൻഡ് ദി ക്വിൻ മ്യൂസിക്കൽ ഇൻസ്ട്രുമെന്റ്
ചന്ദ്രയാൻ-4 ഇംഗ്ലീഷ് വിലാസം https://ml.wikipedia.org/wiki/Chandrayaan-4
ഇന്ത്യൻ സ്പേസ് റിസർച്ച് ഓർഗനൈസേഷൻ (ഐഎസ്ആർഒ) ആസൂത്രണം ചെയ്തിട്ടുള്ള, വരാനിരിക്കുന്ന ചാന്ദ്ര സാമ്പിൾ-റിട്ടേൺ ദൗത്യമാണ് ചന്ദ്രയാൻ-4.
ചന്ദ്രയാൻ പ്രോഗ്രാമിലെ നാലാമത്തെ ദൗത്യമാണിത്.
ട്രാൻസ്ഫർ മൊഡ്യൂൾ ( TM ), ലാൻഡർ മൊഡ്യൂൾ ( LM ), അസെൻഡർ മൊഡ്യൂൾ ( AM ), റീഎൻട്രി മൊഡ്യൂൾ ( RM ) എന്നിങ്ങനെ നാല് മൊഡ്യൂളുകൾ ഇതിൽ അടങ്ങിയിരിക്കുന്നു.
ആസൂത്രണം ചെയ്ത ദൗത്യ കാലയളവ് 1 ചാന്ദ്ര ദിനമാണ്, ലാൻഡിംഗിന് നിശ്ചചയിച്ചിരിക്കുന്ന സൈറ്റ് ചന്ദ്രയാൻ -3 ൻ്റെ ലാൻഡിംഗ് സൈറ്റായ ശിവശക്തി പോയിൻ്റിന് സമീപമാണ്.
2023 നവംബർ 17-ന്, പൂനെയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ട്രോപ്പിക്കൽ മെറ്റീരിയോളജിയുടെ (ഐഐടിഎം) 62-ാമത് സ്ഥാപക ദിന ചടങ്ങിൽ സ്പേസ് ആപ്ലിക്കേഷൻ സെൻ്റർ (എസ്എസി) ഡയറക്ടർ നിലേഷ് എം. ദേശായി ചന്ദ്രനിൽ നിന്നു സാമ്പിൾ ശേഖരിച്ചു മടങ്ങുന്ന ഒരു മിഷൻ്റെ പദ്ധതി വെളിപ്പെടുത്തി.
ഇത് വളരെ അഭിലഷണീയമായ ദൗത്യമാണെന്നും അടുത്ത അഞ്ചോ ഏഴോ വർഷത്തിനുള്ളിൽ ചന്ദ്രൻ്റെ ഉപരിതലത്തിൽ നിന്ന് സാമ്പിൾ കൊണ്ടുവരാനുള്ള ഈ വെല്ലുവിളിയെ നേരിടാൻ ഇന്ത്യക്ക് കഴിയുമെന്നും അദ്ദേഹം പറഞ്ഞു.
2023 സെപ്റ്റംബർ 4-ന് ചന്ദ്രയാൻ-3- ൻ്റെ വിക്രം ലാൻഡർ ഭാവി ചാന്ദ്ര സാമ്പിൾ-റിട്ടേൺ ദൗത്യത്തിനായുള്ള സാങ്കേതികവിദ്യകൾ പ്രദർശിപ്പിക്കുന്നതിനായി അതിൻ്റെ എഞ്ചിനുകൾ വീണ്ടും പ്രവർത്തിപ്പിച്ച്, ഉപരിതലത്തിൽ നിന്ന് ഏകദേശം 40 സെൻ്റീമീറ്റർ ഉയരത്തിലേക്ക് ഉയർന്ന് അതിൻ്റെ പ്രാരംഭ ലാൻഡിംഗ് പോയിൻ്റിൽ നിന്ന് 30 മുതൽ 40 സെൻ്റീമീറ്റർ വരെ അകലെ വീണ്ടും ലാൻഡ് ചെയ്തു.
ചന്ദ്രയാൻ-3 പ്രൊപ്പൽഷൻ മൊഡ്യൂളിൽ ഇപ്പോഴും 100 കിലോഗ്രാം പ്രൊപ്പല്ലൻ്റ് ബാക്കിയുണ്ടെന്ന് നിർണ്ണയിച്ചതിന് ശേഷം, ചാന്ദ്ര സാമ്പിൾ-റിട്ടേൺ മിഷൻ്റെ സാങ്കേതികവിദ്യകൾ കൂടുതൽ പരീക്ഷിക്കുന്നതിനായി ഭൂമിയുടെ ഭ്രമണപഥത്തിലേക്ക് മടങ്ങാൻ ഐഎസ്ആർഒ തീരുമാനിച്ചു.
2023 ഒക്‌ടോബർ 9-ന്, ആദ്യത്തെ തന്ത്രം എന്ന നിലയിൽ അപ്പോലൂൺ 150-ൽ നിന്ന് 5,112 കിലോമീറ്ററായി ഉയർത്തി.
2023 ഒക്ടോബർ 13-ന്, മൊഡ്യൂൾ ഒരു ട്രാൻസ്-എർത്ത് ഇഞ്ചക്ഷൻ തന്ത്രം നിർവ്വഹിച്ചു.
2023 നവംബർ 10-ന് അതിൻ്റെ ഭ്രമണപഥത്തിൽ നിന്ന് പുറപ്പെട്ടു.
ഭൂമിയെ ചുറ്റിയുള്ള ഉയർന്ന ഭ്രമണപഥത്തിൽ പ്രവേശിച്ച ശേഷം, പേടകം 2023 നവംബർ 22-ന് 154,000 കിലോമീറ്റർ ഉയരത്തിൽ അതിൻ്റെ ആദ്യത്തെ പെരിജിയിലെത്തി .
2023 ഡിസംബർ 4-ന് ഐഎസ്ആർഒ, പ്രൊപ്പൽഷൻ മൊഡ്യൂൾ ഇപ്പോൾ ഭൂമിക്ക് ചുറ്റുമുള്ള ഉയർന്ന ഭ്രമണപഥത്തിലാണെന്ന് പ്രഖ്യാപിച്ചു.
ഒരു ജി.എസ്.എൽ.വി റോക്കറ്റിൽ വിക്ഷേപിക്കാൻ ഉദ്ദേശിക്കുന്ന ട്രാൻസ്‌ഫർ മൊഡ്യൂൾ - റീഎൻട്രി മൊഡ്യൂൾ (TM+RM) കോമ്പോസിറ്റ്, അസെൻഡർ മൊഡ്യൂൾ ഡോക്കിംഗിനായി അനുകൂലമായ ചന്ദ്ര ഭ്രമണപഥത്തിൽ നിർത്തും.
എൽവിഎം3 റോക്കറ്റിൽ വിക്ഷേപിക്കുന്ന ലാൻഡർ മൊഡ്യൂൾ കം അസെൻഡർ മൊഡ്യൂൾ (LM+AM) ലാൻഡിംഗ് സൈറ്റിലേക്ക് ഇറങ്ങും.
തുടർന്ന് ലാൻഡർ മൊഡ്യൂളിലെ റോബോട്ടിക് ആം മെക്കാനിസം ചന്ദ്രൻ്റെ ഉപരിതലത്തിൽ നിന്നും സാമ്പിളുകൾ ശേഖരിച്ച് അസെൻഡർ മൊഡ്യൂളിലേക്ക് മാറ്റും, തുടർന്ന് അത് ലാൻഡിംഗ് മൊഡ്യൂളിൽ നിന്ന് വേർപെട്ട് നിന്ന് ചന്ദ്രൻ്റെ ഭ്രമണപഥത്തിലെ ട്രാൻസ്‌ഫർ മൊഡ്യൂൾ - റീഎൻട്രി മൊഡ്യൂളുമായി (TM+RM) ഡോക്ക് ചെയ്യും.
ട്രാൻസ്ഫർ മൊഡ്യൂൾ സാമ്പിളുകളെ റീഎൻട്രി മൊഡ്യൂളിലേക്ക് മാറ്റുകയും അസെൻഡർ മൊഡ്യൂൾ ഇങ്ങനെ രൂപപ്പെട്ട ട്രൈ-മൊഡ്യൂൾ ഘടനയിൽ നിന്ന് അൺഡോക്ക് ചെയ്യുകയും ചെയ്യും.
ട്രാൻസ്‌ഫർ മൊഡ്യൂൾ - റീഎൻട്രി മൊഡ്യൂൾ കോമ്പോസിറ്റ് ഭൂമിയുടെ ഭ്രമണപഥത്തിലേക്ക് മടങ്ങി, സാമ്പിളുകൾ ഉള്ള റീഎൻട്രി മൊഡ്യൂൾ ഭൂമിയുടെ ഉപരിതലത്തിലേക്ക് വീണ്ടും പ്രവേശിക്കും.
മിഷൻ ഘടകങ്ങൾ
ലൂണാർ ലാൻഡർ ഇൻസ്ട്രുമെൻ്റേഷനോടെ ചന്ദ്രനിൽ ഇറങ്ങും.
ചന്ദ്രോപരിതലത്തിൽ നിന്നും മണ്ണ് സാമ്പിളുകൾ ശേഖരിക്കുന്നതിനൊപ്പം ഇത് ആരോഹണ ഘട്ടത്തെ പിന്തുണയ്ക്കുന്നു.
ലാൻഡർ ഒരു ലോഞ്ച് പാഡായി ഉപയോഗിച്ച് ലൂണാർ മോഡ്യൂൾ അസെൻഡർ ചന്ദ്രനിൽ നിന്ന് വിക്ഷേപിച്ച്, ചന്ദ്രൻ്റെ ഭ്രമണപഥത്തിൽ പ്രവേശിക്കും.
ട്രാൻസ്‌ഫർ മൊഡ്യൂൾ ആരോഹണ ഘട്ടത്തിൽ നിന്ന് സാമ്പിളുകൾ ശേഖരിക്കുകയും റീഎൻട്രി മൊഡ്യൂളിലേക്ക് മാറ്റുകയും രണ്ട് മൊഡ്യൂളുകളും ഭൂമിയിലേക്ക് എത്തിക്കാൻ അതിൻ്റെ എഞ്ചിൻ പ്രവർത്തിപ്പിച്ച് പേലോഡ് റിലീസ് ചെയ്യുകയും ഭൂമിക്ക് ചുറ്റും ലൂപ്പ് ചെയ്യുകയും ചെയ്യും.
റീഎൻട്രി മൊഡ്യൂൾ ചന്ദ്രൻ്റെ ഭ്രമണപഥത്തിൽ നിന്നുള്ള സാമ്പിളുമായി തിരികെ ഭൂമിയുടെ അന്തരീക്ഷത്തിലേക്ക് പ്രവേശിക്കും.
അന്തരീക്ഷ പുനഃപ്രവേശനത്തെ അതിജീവിക്കാനും ലൂണാർ റെഗോലിത്തുകൾക്കൊപ്പം നിലംപതിക്കാനുമാണ് ഇത് രൂപകൽപ്പന ചെയ്തിരിക്കുന്നത്.
മിഷൻ തന്ത്രം
രണ്ട് ഘട്ടങ്ങളിലായാണ് ചന്ദ്രയാൻ-4 ദൗത്യം നടപ്പിലാക്കുക.
ചന്ദ്രൻ്റെ ഉപരിതലത്തിൽ നിന്ന് സാമ്പിളുകൾ ശേഖരിക്കുന്നതിന് ലാൻഡറും "അസൻ്റർ" മൊഡ്യൂളും വിക്ഷേപിക്കുന്നതാണ് ആദ്യ ഘട്ടം.
ഈ നിർണായക ഘട്ടം ചന്ദ്രൻ്റെ ദക്ഷിണധ്രുവത്തിനടുത്താണ് ഇറങ്ങുകയെന്ന് പ്രതീക്ഷിക്കുന്നു, റോക്കറ്റ് ഇന്ധനത്തിനും ജീവനും പിന്തുണ നൽകാൻ സാധ്യതയുള്ള വാട്ടർ ഐസിൻ്റെ സമൃദ്ധി കാരണം വളരെ താൽപ്പര്യമുള്ള പ്രദേശമാണിത്.
സാമ്പിളുകൾ ശേഖരിച്ചുകഴിഞ്ഞാൽ, പേടകം ബഹിരാകാശത്തെ മറ്റൊരു മൊഡ്യൂളുമായി ബന്ധിപ്പിക്കും.
രണ്ട് മൊഡ്യൂളുകളും ഭൂമിയെ സമീപിക്കുമ്പോൾ, അവ രണ്ട് ഭാഗങ്ങളായി വിഭജിക്കും: ഒന്ന് ഭൂമിയിലേക്ക് മടങ്ങും, മറ്റൊന്ന് ഭ്രമണം ചെയ്യുന്നത് തുടരും.
ഈ സങ്കീർണ്ണമായ പ്രക്രിയയ്ക്ക് ചാന്ദ്ര സാമ്പിളുകൾ സുരക്ഷിതമായി തിരികെ നൽകുന്നതിന് രണ്ട് ശക്തമായ റോക്കറ്റുകളുടെ ഉപയോഗം ആവശ്യമാണ്.
ഇതും കാണുക ചന്ദ്രധ്രുവ പര്യവേക്ഷണ ദൗത്യം ചന്ദ്രയാൻ പ്രോഗ്രാം ചന്ദ്രനിലേക്കുള്ള ദൗത്യങ്ങളുടെ പട്ടിക അവലംബം
ചങ്ങൻകുളങ്ങര ശ്രീ മഹാദേവർ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Changankulangara_Siva_Temple
9°06′31″N 76°31′24″E ﻿ / ﻿ 9.108605°N 76.5232626°E ﻿ / 9.108605; 76.5232626
കേരളത്തിലെ കൊല്ലം ജില്ലയിലെ ഓച്ചിറയ്ക്ക് അടുത്ത് ചങ്ങംകുളങ്ങരയിൽ സ്ഥിതിചെയ്യുന്ന ഒരു പുരാതന ശിവക്ഷേത്രമാണ് ചങ്ങംകുളങ്ങര മഹാദേവക്ഷേത്രം .
പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ഈ ക്ഷേത്രം നൂറ്റെട്ട് ശിവക്ഷേത്രങ്ങളിൽ ഒന്നായി അറിയപ്പെടുന്നു.
ഏകദേശം 1100 വർഷങ്ങളുടെ പഴക്കം ഈ ക്ഷേത്രത്തിനുണ്ട്.
പരശുരാമൻ നിർമ്മിച്ച 108 ശിവക്ഷേത്രങ്ങളിൽ ഒന്നാണ് ഇത്.
കായംകുളം രാജാവിന്റെ കാലത്ത് ക്ഷേത്രം അറിയപ്പെട്ടിരുന്നത് പുതുപ്പള്ളി ചങ്ങൻ കുളങ്ങരയെന്നാണ്.
അതിനാലാവാം നൂറ്റെട്ട് ശിവാലയസോത്രത്തിൽ പുതുപ്പള്ളിയെന്നു പരാമർശിച്ചിരിക്കുന്നത്.
പഴയകാലത്ത് ഓച്ചിറ പരബ്രഹ്മക്ഷേത്രത്തിൽ ദർശനത്തിന് പോയിരുന്ന പലരും ചങ്ങൻകുളങ്ങരയിൽ വന്ന് ദർശനം നടത്തിയേ പോകുമായിരുന്നുള്ളൂ.
പണ്ട് ക്ഷേത്ര ഊരാണ്മാവകാശം തെങ്ങനത്ത് മഠത്തിനായിരുന്നു.
1971-ൽ എൻ.എസ്.എസിനു ക്ഷേത്രഭരണം കൈമാറിയതായി രേഖകൾ ഉണ്ട്.
അതിനു മുൻപ് ഉണ്ടായിരുന്ന ഊരാൺമ ദേവസ്വം അതോടെ ഇല്ലാതാവുകയും ക്ഷേത്ര ഭൂസ്വത്തുക്കൾ പലതും അന്യാധീനപ്പെടുകയും ചെയ്തു.
ക്ഷേത്ര നിർമ്മിതി ശിവക്ഷേത്രം
ദേശീയപാത 66 -ന് കിഴക്കുവശത്തായി 100-മീറ്റർ മാറി ചങ്ങൻകുളങ്ങര ഗ്രാമത്തിലാണ് ക്ഷേത്രം സ്ഥിതിചെയ്യുന്നത്.
നഗരത്തിൽ നിന്നും വളരെ അകന്ന് ഗ്രാമത്തിന്റെ പ്രശാന്തി നിറഞ്ഞാടുന്ന അന്തരീക്ഷം ക്ഷേത്രത്തിനെ മറ്റുള്ള ക്ഷേത്രങ്ങളിൽ നിന്നും മാറ്റിനിർത്തുന്നുണ്ട്.
ക്ഷേത്രത്തിൽ വടക്കു-കിഴക്കു വശത്തായി വളരെ വിശാലമായ ക്ഷേത്രക്കുളം സ്ഥിതിചെയ്യുന്നു.
ശ്രീകോവിൽ: ചതുരാകൃതിയിൽ നിർമ്മിച്ചതാണ് ഇവിടുത്തെ ശ്രീകോവിൽ.
നിരവധി ദാരുശുല്പങ്ങൾ ഇവിടുത്തെ ശ്രീകോവിലിൽ ഉണ്ട്.
കിഴക്കോട്ട് ദർശനമായി ശാന്തഭാവത്തിൽ കുടികൊള്ളുന്ന ശിവനായാണ് പ്രതിഷ്ഠയുടെ സങ്കല്പം.
[പാർവ്വതീദേവി ഭഗവാനോടൊപ്പം നിത്യസാന്നിദ്ധ്യം ചെയ്യുന്നു എന്നാണ് സങ്കല്പം.
സാധാരണ ക്ഷേത്രങ്ങളിൽ കാണാത്ത ഒറ്റക്കൊമ്പന്റെ ക്ഷേത്രവും പ്രതിഷ്ഠയും ഇവിടുത്തെ മറ്റൊരു പ്രത്യേകതയാണ്.
മുഖമണ്ഡപം: മഹാദേവ ക്ഷേത്രത്തിലെ നാലമ്പലത്തിനുള്ളിൽ കിഴക്കേ സോപാനത്തിനു കിഴക്കു വശത്തായി നമസ്കാര മണ്ഡപം നിലകൊള്ളുന്നു.
നാലമ്പലം: നാൽമ്പലവും അതിനു പുറത്തായി വിളക്കുമാടവും ചങ്ങൻകുളങ്ങരക്ഷേത്രത്തെ മഹാക്ഷേത്രമാക്കുന്നതിൽ മുഖ്യപങ്കുവഹിക്കുന്നു.
വിളക്കുമാടം അടുത്തിടെ പുതിക്കിപണിതീർത്താതാണ്.
കൊല്ലവർഷം 65-മാണ്ടിൽ ഇവിടെ ധ്വജസ്തംഭം പണിതീർത്തായി കൊടിമരത്തിന്റെ അടിത്തറയിൽ എഴുതി ചേർത്തിട്ടുണ്ട്.
ഉപദേവന്മാർ ശ്രീ ധർമ്മശാസ്താവ് : ശ്രീ മഹാദേവനൊപ്പം തുല്യസ്ഥാനം ധർമ്മശാസ്താവിനും ഇവിടെ കൊടുത്തിട്ടുണ്ട്.
ധർമ്മശാസ്താവിനെ കൂടാതെ ഗണപതി, ഭുവനേശ്വരി, ഇണ്ടിളയപ്പൻ, ധർമ്മദൈവങ്ങൾ, ഒറ്റക്കൊമ്പൻ, രക്ഷസ്സ് എന്നിവരുടെ പ്രതിഷ്ഠകളും ക്ഷേത്ര സമുച്ചയ്ത്തിലുണ്ട്.
മറ്റെങ്ങും കാണാൻ കഴിയാത്ത ഒരു ഒറ്റക്കൊമ്പന്റെ പ്രതിഷ്ഠ ചങ്ങൻകുളങ്ങരയിലുണ്ട്.
പണ്ടു ക്ഷേത്രത്തിലുണ്ടായിരുന്ന ഒരു ആനയെ ഇവിടെ ഉപദേവനാക്കിയതും ഇവിടുത്തെമാത്രം പ്രത്യേകതയാണ്.
ക്ഷേത്രത്തിലെ ഒറ്റക്കൊമ്പന്റെ പ്രതിഷ്ഠ പൂജാവിധികളും, വിശേഷങ്ങളും
പ്രധാന ഉത്സവം മകരമാസത്തിലാണ് നടത്തുന്നത്.
അതുകൂടാതെ കുംഭമാസത്തിലെ ശിവരാത്രിയും വൃശ്ചികം-ധനുമാസങ്ങളിലെ മണ്ഡലപൂജയും ഇവിടെ ആഘോഷമായി കൊണ്ടാടുന്നു.
മകരമാസത്തിലെ ഉത്തൃട്ടാതി കൊടിയേറി തിരുവാതിര ആറാട്ടു വരത്തക്കവിധം എട്ടുദിവസങ്ങളിലെ ഉത്സവമാണ് ആട്ടവിശേഷമായി ഇവിടെ പടിത്തരമാക്കിയിരിക്കുന്നത്.
കരുനാഗപ്പള്ളിയ്ക്കും ഓച്ചിറയ്ക്കും ഇടയ്ക്ക് ദേശീയപാത 66 -ൽ ചങ്ങംകുളങ്ങര ജഗ്ഷനു അല്പം കിഴക്കു മാറി ചങ്ങംകുളങ്ങര - വള്ളിക്കുന്നം റോഡിനഭിമുഖമായി മഹാദേവക്ഷേത്രം സ്ഥിതിചെയ്യുന്നു.
ഏറ്റവും അടുത്ത പട്ടണം ഓച്ചിറയാണ്.
ഇതും കൂടി കാണുക ചങ്ങംകുളങ്ങര വിദൂര ദേശങ്ങളിൽ നിന്നും ധാരാളം ഉദ്ധ്യോഗാർത്ഥികൾ ഈ ക്ഷേത്രത്തിൽ വന്ന് പ്രാർത്ഥിക്കാറുണ്ട്.
21 ദിനം രാവിലെ നിർമ്മാല്യ ദർശനം നടത്തിയാൽ ഉദ്ദിഷ്ടകാര്യം സാധിക്കുന്നതാണ്.
അവലംബം ↑ http://www.vaikhari.org/108shivalaya.html , VAIKHARI - 108 SIVA TEMPLES ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ ↑ http://changankulangaramahadevar.org/aboutus.php%5Bപ്രവർത്തിക്കാത്ത+കണ്ണി%5D ചങ്ങൻകുളങ്ങര ക്ഷേത്ര വെബ് സൈറ്റ് ↑ http://changankulangaramahadevar.org/history.php%5Bപ്രവർത്തിക്കാത്ത+കണ്ണി%5D ↑ http://changankulangaramahadevar.org/history.php%5Bപ്രവർത്തിക്കാത്ത+കണ്ണി%5D ↑ http://changankulangaramahadevar.org/aboutus.php%5Bപ്രവർത്തിക്കാത്ത+കണ്ണി%5D Changamkulangara Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തൃത്താല മഹാ ശിവക്ഷേത്രം തൃത്താല മഹാദേവക്ഷേത്രം
മധ്യോത്തരകേരളത്തിൽ പാലക്കാട് ജില്ലയുടെ പടിഞ്ഞാറേ അറ്റത്ത് പട്ടാമ്പിയ്ക്കടുത്ത് തൃത്താല ഗ്രാമത്തിൽ സ്ഥിതിചെയ്യുന്ന അതിപുരാതന ക്ഷേത്രമാണ് തൃത്താല മഹാദേവക്ഷേത്രം .
പരശുരാമനാൽ പ്രതിഷ്ഠിയ്ക്കപ്പെട്ടു എന്ന് ഐതിഹ്യമുള്ള ക്ഷേത്രമാണിത്.
പുരാതന കേരളത്തിലെ 108 ശിവക്ഷേത്രങ്ങളിൽ പറയുന്ന ഈ മഹാദേവക്ഷേത്രത്തിലെ തേവർ "തൃത്താലയപ്പൻ" എന്ന പേരിൽ അറിയപ്പെടുന്നു.
പാർവ്വതീസമേതനായ ശിവനാണ് ഇവിടെയുള്ളതെന്നാണ് സങ്കല്പം.
കൂടാതെ തുല്യപ്രാധാന്യത്തിൽ മഹാവിഷ്ണുവും ഉപദേവതകളായി ഗണപതി , ശാസ്താവ് , ശ്രീകൃഷ്ണൻ , നാഗദൈവങ്ങൾ എന്നിവരും ഇവിടെയുണ്ട്.
ധനുമാസത്തിലെ തിരുവാതിരയും കുംഭമാസത്തിലെ ശിവരാത്രിയുമാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ.
കോഴിക്കോട് സാമൂതിരി രാജാവാണ് ക്ഷേത്രഭരണം നടത്തുന്നത്.
പാലക്കാട് ജില്ലയിലെ തൃത്താലയിലെ ശിവക്ഷേത്രം പെരുമ കൊണ്ട് ഭാരത പ്രശസ്തി നേടിയ ക്ഷേത്രങ്ങളിൽ ഒന്നാണ്.
പരശുരാമ പ്രാതിഷ്ഠിതമെന്നു പറയപ്പെടുമ്പോഴും കൂടുതൽ വിശ്വാസ്യമായ പ്രചാരത്തിലുള്ള ക്ഷേത്രോത്പത്തി സംബന്ധമായ ഐതിഹ്യം ഇപ്രകാരമാണ്.
പന്തിരുകുലത്തിലെ പ്രഥമ ഗണ്യനായ മേഴത്തോൾ അഗ്നിഹോത്രിയുടെ കുട്ടിക്കാലത്ത് ഒരിക്കൽ  അദ്ദേഹം കുളിക്കാനായി എണ്ണ നിറച്ച ഒരു കിണ്ണവുമായി ഭാരതപ്പുഴയിലേക്ക് പോകുകയും, എണ്ണതേച്ചു കഴിഞ്ഞപ്പോൾ കിണ്ണത്തിൽ നനഞ്ഞ മണ്ണു വച്ച് ശിവലിംഗമുണ്ടാക്കുകയും പിന്നീട് അത് കരയ്ക്കു വച്ച് പുഴയിൽ കുളിക്കാനിറങ്ങുകയും ചെയ്തു.
കുളി കഴിഞ്ഞ് പോകാൻ നേരം മേഴത്തോൾ കിണ്ണം എടുക്കാൻ ശ്രമിച്ചുവെങ്കിലും ഉയർത്താൻ കഴിഞ്ഞില്ല.
അതിൽ വന്ന ശിവചൈതന്യം അദ്ദേഹം മനസ്സിലാക്കുകയും പിന്നീട് അവിടെ ശിവക്ഷേത്രം നിർമ്മിക്കുകയും ചെയ്തുവെന്നും ഐതിഹ്യം.
തിരുത്താലത്തിലപ്പൻ എന്നായിരുന്നുവത്രേ ക്ഷേത്രേശന്റെ ആദ്യത്തെ പേര്.
പിന്നീട് ആ പേരു ലോപിച്ച് തൃത്താലയപ്പൻ എന്നാവുകയും, ആ ദേശം തൃത്താല എന്നറിയപ്പെടുകയും ചെയ്തു.
ഒൻപതാം നൂറ്റാണ്ടിൽ നിർമ്മിക്കപ്പെട്ട ശിവക്ഷേത്രമാണിത്.
ശ്രീകോവിലും ശിവലിംഗവും സാമാന്യം വലുതാണ്.
ദേവദർശനം കിഴക്കോട്ടാണ്; കിഴക്കേ നടയിൽ സാമാന്യം വലിയ ഗോപുരം പണിതീർത്തിട്ടുണ്ട്.
ക്ഷേത്രത്തിലെ വിഗ്രഹം ഉറപ്പിച്ചിരിക്കുന്ന പ്രതലം മണൽ കൂട്ടിയതിനു സമാനമായാണ് ഇരിക്കുന്നത്.
പണ്ട് വേമഞ്ചേരി മനയിലെ അഗ്നിഹോത്രി പുഴയിലെ മണലിനാൽ തീർത്ത ശിവലിംഗമായതിനാലാണ് ഇങ്ങനെയെന്നും ഐതിഹ്യം.
മണൽ കൊണ്ടുള്ള ശിവലിംഗമായതിനാൽ അഭിഷേകം നടത്താറില്ല.
ശിവലിംഗം അല്പം ചരിഞ്ഞാണ് ഇരിയ്ക്കുന്നത്.
അഗ്നിഹോത്രിയുടെ അമ്മ നടത്തിയ ബലപ്രയോഗത്തിലാണ് ഇത് സംഭവിച്ചതെന്ന് വിശ്വസിയ്ക്കപ്പെടുന്നു.
എല്ലാ മഹാക്ഷേത്രത്തിലുള്ളതു പോലെ ഇവിടെയും അഞ്ചു പൂജകളായിരുന്നു പണ്ട് നിത്യേന പതിവുണ്ടായിരുന്നത്.
പക്ഷേ കാലാന്തരത്തിൽ അതു നിന്നുപോയി.
ഇപ്പോൾ നിത്യേന മൂന്നു പൂജകൾ പതിവുമുണ്ട്.
കാലടി പടിഞ്ഞാറേടത്ത് മനയ്ക്ക് നിക്ഷിപ്തമാണ് തൃത്താല ക്ഷേത്ര തന്ത്രം.
ഉപദേവന്മാർ മഹാവിഷ്ണു ശ്രീകൃഷ്ണൻ ഗണപതി അയ്യപ്പൻ ഭഗവതി
മഹാവിഷ്ണുവിനെ പ്രത്യേകം ശ്രീകോവിലിലാണ് പ്രതിഷ്ഠിച്ചിരിക്കുന്നത്.
തെക്കു-കിഴക്കേ കോണിലാണ് വിഷ്ണുക്ഷേത്രം നിർമ്മിച്ചിരിക്കുന്നത്.
ധനുമാസത്തിലെ തൃത്താല ഉത്സവം കേൾവികേട്ടതാണ്.
പത്തു ദിവസം നീളുന്ന ഉത്സവത്തിലെ മുഖ്യമായ വിശേഷ ദിവസങ്ങൾ തിരുവാതിരയും ആറാട്ടുമാണ്.
ഭാരതപ്പുഴയിലാണ് ആറാട്ട്.
കുംഭമാസത്തിൽ ശിവരാത്രിയും വിശേഷമാണ്.
തൃശ്ശൂരിൽ നിന്നും കുന്നംകുളം വഴി എടപ്പാളിലേക്കുള്ള വഴി തൃത്താല - പട്ടാമ്പി റൂട്ടിൽ തൃത്താല സ്റ്റോപ്പിലിറങ്ങിയാൽ ക്ഷേത്രത്തിൽ എത്തിച്ചേരാം.
ഇവിടെ തൃത്താലയിൽ അല്പം കിഴക്കു മാറി ഭാരതപ്പുഴയുടെ കരയിലാണ് ക്ഷേത്രം സ്ഥിതിചെയ്യുന്നത്.
അവലംബം ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ ↑ https://www.thehindu.com/news/national/kerala/the-tale-told-by-the-river-at-thrithala/article7079580.ece
കണ്ണമ്പ്ര ഇംഗ്ലീഷ് വിലാസം https://ml.wikipedia.org/wiki/Kannambra
കണ്ണമ്പ്ര ഗ്രാമപഞ്ചായത്തിനെക്കുറിച്ചറിയാൻ കണ്ണമ്പ്ര ഗ്രാമപഞ്ചായത്ത് താൾ സന്ദർശിക്കുക.
കേരളത്തിലെ പാലക്കാട് ജില്ലയിലെ ആലത്തൂരിനടുത്തുള്ള ഒരു ഗ്രാമമാണ് കണ്ണമ്പ്ര .
കൂടാതെ വിശാലമായ ഒരു പഞ്ചായത്ത് കൂടിയാണ് കണ്ണമ്പ്ര .
എല്ലാ വർഷവും വിഷു കഴിഞ്ഞ് 41ാം ദിവസം നടത്തുന്ന (ഇടവം 11/12 ന് ) , ( ഏകദേശം മെയ് 24 / 25 തീയതികളിൽ) ‘കണ്ണമ്പ്ര വേല‘യ്ക്ക് പ്രശസ്തമാണ് ഈ സ്ഥലം.
കണ്ണമ്പ്ര, ഋഷിനാരദമംഗലം എന്നീ‍ ദേശങ്ങൾ മത്സരിച്ച് നടത്തുന്ന ഈ ഉത്സവം തൃശ്ശൂർ പൂരത്തിന്റെ ഒരു ചെറിയ പതിപ്പാണെന്നു പറയാം.
പാലക്കാട് ജില്ലയിലെ ഏറ്റവും പഴക്കമുള്ള വേലയാണ് 'കണ്ണമ്പ്ര വേല '.
പാലക്കാട് ജില്ലയിലെ ഏറ്റവും അവസാനത്തെ വേലയാണ്.
പാലക്കാട് ജില്ലയിൽ നിലവിൽ ഏറ്റവും വലിയ വെടിക്കെട്ട് നടക്കുന്ന സ്ഥലം കണ്ണമ്പ്രയാണ്.
( മുൻകാലങ്ങളിൽ നെന്മാറ വല്ലങ്ങി വേലയായിരുന്നു മുൻപന്തിയിൽ).
പൊതുവേ കണ്ണമ്പ്ര വേല 'മൺസൂൺ ഫെസ്റ്റിവൽ' എന്നും ' ചക്കവേല' എന്നും അറിയപ്പെടുന്നു.
തൃശ്ശൂർ ഭാഗത്തുള്ളവർ കണ്ണമ്പ്ര വേലയെ ചക്കപൂരം എന്നാണ് വിളിക്കാറുള്ളത്.
ഒരുകാലത്ത് കണ്ണമ്പ്ര വേല പറമ്പ് നിറച്ച് ചക്കയും മാങ്ങയും വില്പനയ്ക്കായി വെച്ചിരുന്നു.
അതിൻ്റെ മുഖ്യ വിപണന കേന്ദ്രം ആയിരുന്നു കണ്ണമ്പ്ര വേലപ്പറമ്പ്.
1887ൽ പുറത്തിറങ്ങിയതും മലയാളത്തിലെ ആദ്യത്തെ ആധികാരിക ചരിത്ര ഗ്രന്ഥമായ വില്യം ലോഗന്റെ മലബാർ മാനുവലിൽ പരാമർശിച്ചിരിക്കുന്ന പാലക്കാട്ടിലെ 2 ഉത്സവങ്ങളാണ് ഒന്ന് കാവശ്ശേരി പൂരം, രണ്ട് കണ്ണമ്പ്ര വേല ( ചരിത്ര ഗ്രന്ഥത്തിൽ കൊടുത്തിരിക്കുന്ന പാലക്കാടും ഇപ്പോഴത്തെ പാലക്കാട് ജില്ലയിലെ ഭൂപ്രദേശവും തമ്മിൽ ബന്ധമില്ല).
ഈ രണ്ട് ഉത്സവങ്ങളാണ് ഏറ്റവും പഴക്കം ഉള്ളത്.
ഏകദേശം ആയിരം വർഷത്തിലധികം പഴക്കമുണ്ട് ഈ ഉത്സവത്തിന്.
ഉത്സവത്തിൽ കണ്ണമ്പ്ര ദേശം ഈടുവെടിയും തുടർന്ന് ഉച്ചക്ക് കണ്ണമ്പ്ര നായർവീട്ടിലെ വിശ്വനാഥസ്വാമി ക്ഷേത്രത്തിൽ നടക്കുന്ന പഞ്ചവാദ്യവും വൈകിട്ട് നെറ്റിപ്പട്ടം കെട്ടിയ ഗജവീരന്മാർ പരസപരം അഭിമുഖീകരിച്ച് രണ്ടു നിരയായി നിന്നു നടത്തുന്ന പാണ്ടിമേളവും കുടമാറ്റവും രാത്രിയിലെ വെടിക്കെട്ടും ഉൾപ്പെടുന്നു.
രാത്രി തായമ്പക പുലർച്ചെ പഞ്ചവാദ്യസമേതമായ എഴുന്നള്ളിപ്പ് തുടർന്ന് ഗംഭീരമായ വെടിക്കെട്ട് എന്നിവ നടക്കുന്നു.
കാലത്ത് വീണ്ടും പാണ്ടിമേളത്തോട് എഴുന്നള്ളിപ്പ് പന്തലിൽ നിന്ന് ആരംഭിച്ച് കാവുകയറി വേല അവസാനിക്കുന്നു.
ഋഷിനാരദമംഗലം ദേശത്ത് ഉച്ചയ്ക്ക് വാളും ചിലമ്പും കണ്ണമ്പ്ര കാവിൽ നിന്നും ദേശ മന്ദത്തിലേക്ക്  എഴുന്നള്ളിച്ച് ഈടുവെടി നടത്തുന്നു.
തുടർന്ന് പഞ്ചവാദ്യസമേതമുള്ള ഏഴ് ആനകളുടെ എഴുന്നള്ളിപ്പ് ആരംഭിക്കുകയും എഴുന്നള്ളിപ്പ് കണ്ണമ്പ്ര വേല പറമ്പിലെ ആനപ്പന്തലിൽ എത്തുമ്പോൾ പാണ്ടിമേളം ആരംഭിക്കുകയും ചെയ്യുന്നു.
അതിൻറെ കൂടെ വിവിധതരത്തിലുള്ള വെടിക്കെട്ടുകളും നടത്തുന്നു.
തുടർന്ന് കണ്ണമ്പ്ര ദേശം കാവ് കയറി കഴിഞ്ഞാൽ ഋഷിനാരദമംഗലം ദേശവും കാവ് കയറുകയും.
ആനകൾ ദേശ മന്ദത്തിൽ എത്തി തിടമ്പറക്കുന്നതോടെ വെടിക്കെട്ട് ആരംഭിക്കുന്നു.
രാത്രി തായമ്പകയും അതുകഴിഞ്ഞ് പഞ്ചവാദ്യസമേതം 7 ആനകളുടെ അകമ്പടിയോടെ എഴുന്നള്ളിപ്പ് തുടർന്ന് പുലർച്ചെ ഗംഭീരമായ വെടിക്കെട്ട് അതുകഴിഞ്ഞ് കാലത്ത് 7 ആനകൾ അണിനിരന്ന് പന്തലിൽ നിന്നും പാണ്ടിമേളം ആരംഭിച്ച കാവ് കയറി കണ്ണമ്പ്രമുത്തിയെ മൂന്നു വലം വെച്ച് തൊഴുതി സ്വന്തം ദേശത്ത് തിരിച്ചെത്തി മന്ദത്തിൽ തിടമ്പ് ഇറക്കുന്നതോടെ വേല അവസാനിക്കുന്നു.
കൂറയിടൽ
കണ്ണമ്പ്ര വേലയുടെ തുടക്കം കുറിക്കലാണ് കൂറയിടൽ .
വിഷു ദിവസമാണ് ഇത് നടത്തുന്നത്.
എന്നാൽ കൊടി എന്നാണ് അർത്ഥം.
ദേശത്തെ അവകാശികളായ സമുദായക്കാർ വെട്ടികൊണ്ടുവരുന്ന മുള ( പ്രാദേശികമായി പരുവ എന്ന് വിളിക്കുന്നു) വൃത്തിയാക്കി അതിന്റെ ഇലകളും മുള്ളും വെട്ടിക്കളഞ്ഞ് അതിൽ പനയുടെ തളിർ പട്ട കീറി അതിന്റെ ശാഖകളിൽ തൂക്കിയിടുകയും , മാവില ( പ്രാദേശികമായി മൂച്ചിയില എന്ന് വിളിക്കുന്നു)കൂടി കോർക്കുകയും ചെയ്യുന്നു.
ഇതിനെയാണ് കൂറ എന്ന് വിളിക്കുന്നത്.
ഇതിനെ മൂന്ന് തവണ കാവുവലം വച്ച് കൊണ്ടുവരികയും , കാവിനു മുൻപിൽ തുളസിത്തിത്തറക്ക് കിഴക്കായി ഒരു കുഴിയെടുത്ത് അതിൽ കാവിലെ പൂജാരി പൂജ കഴിക്കുകയും ശേഷം ദേശക്കാർ എല്ലാവരും കൂടി ദേവിയെ അമ്മേ , അമ്മേ ദേവിയെ എന്ന് വിളിച്ച് കൂറ നാട്ടുന്നു.
തുടർന്ന് ആചാരവെടി നടക്കുന്നു.
ഇതോടെ വേലയ്ക്ക് ആരംഭമായി.
പിന്നെ ഇതുപോലെ അതത് ദേശമന്ദങ്ങളിലും കുമ്മാട്ടി മന്ദങ്ങളിലും കൂറ ഇടുന്നു.
അവിടെയും ആചാരവെടി പൊട്ടിക്കുന്നു.
അന്നുമുതൽ വേലയുടെ തലേദിവസം ഉള്ള വലിയ കുമ്മാട്ടി വരെ  ഇരു ദേശങ്ങളിൽ നിന്നും നിത്യവും കുമ്മാട്ടി ഉണ്ടായിരിക്കും.
കുമ്മാട്ടി
കണ്ണമ്പ്ര വേലയുടെ തലേദിവസം കണ്ണമ്പ്ര , ഋഷിനാരദമംഗലം നടത്തുന്ന ആഘോഷമാണ് കുമ്മാട്ടി.
വിഷു ദിവസം ഇരു ദേശങ്ങളിൽ നിന്നും തുടങ്ങുന്ന കുമ്മാട്ടി വേലയുടെ തലേന്ന് വലിയ കുമ്മാട്ടിയോടെ അവസാനിക്കുന്നു.
ദേശത്തെ കുട്ടികൾ കുമ്മാട്ടി പാട്ടും കുമ്മാട്ടി വിളിയും പാടുകയും അതിനു പിന്നിൽ കൊട്ടും വാദ്യവും ഈഴവാദ്യവും ചേർന്ന് കൂടെ ഓലപ്പന്തം  കത്തിച്ച് അതിനു പുറകിൽ കുമ്മാട്ടി എടുക്കുന്നവരും ക്രമമനുസരിച്ച് മന്ദങ്ങളിൽ നിന്നും കാവിലേക്ക് പോവുകയും വലം വച്ച് കുമ്മാട്ടി ദേവിക്ക് സമർപ്പിച്ച് തിരിച്ചുപോകുന്നു.
വേലിയുടെ തലേദിവസത്തെ വലിയ കുമ്മാട്ടിക്ക് ആനയും പാണ്ടിമേളവും ഗംഭീര വെടിക്കെട്ടും  ഉണ്ടായിരിക്കും.
കൂടാതെ പതിവ് പോലുള്ള കുമ്മാട്ടി ചടങ്ങുകളും ഉണ്ടായിരിക്കും.
അന്നാണ് കാവിൽ പാങ്കളി (വള്ളിക്കളി, വള്ളിയറുത്ത കളി , ഏഴുകളിവട്ടം, ആൺകളിവട്ടം, പെൺകളിവട്ടം എന്നീ പേരുകളിൽ അറിയപ്പെടുന്നവ) നടത്തുന്നത്.
തുടർന്ന് പാലക്കാടിന്റെ തനത് ജനകീയ കലാരൂപമായ പുറാട്ടുനാടകം ( പെറാട്ടങ്കളി) നടത്തുന്നു.
പാവക്കൂത്ത്
ഇടവമാസം 4 ന് ( കൃത്യമായി വേലയുടെ ഏഴു ദിവസം മുൻപ് ) കാവിലെ കൂത്തുമാടത്തിൽ പുലവ സമുദായം അവതരിപ്പിക്കുന്ന പാവക്കൂത്ത് അരങ്ങേറുന്നു.
രാമായണത്തെ അടിസ്ഥാനമാക്കിയാണ് പാവക്കൂത്ത് നടത്തുന്നത്.
നിഴൽകൂത്ത് എന്നും ഇത് അറിയപ്പെടാറുണ്ട്.
പ്രത്യേകിച്ച് വള്ളുവനാട് പാലക്കാട് പ്രദേശങ്ങളിൽ ഉള്ള കാവുകളിൽ ഇത് മുഖ്യമായും ഉത്സവങ്ങളോടനുബന്ധിച്ച് നടത്തിവരുന്നത്.
വലിയ കുമ്മാട്ടി ദിവസമുള്ള ശ്രീരാമ പട്ടാഭിഷേകത്തോടെ  പാവക്കൂത്ത് അവസാനിക്കുന്നു.
ഭഗവതിക്ക് രാമായണ കഥ കേൾക്കാൻ ഇഷ്ടം ആയതുകൊണ്ട് അത് കേൾപ്പിക്കുകയാണത്രെ ഇങ്ങനെ ചെയ്യാൻ കാരണം.
കൂട്ടക്കളം, പന്തക്കളി
മണ്ണാൻ സമുദായക്കാരാണ് ഇത് അനുഷ്ഠിക്കുന്നത്.
ശ്രീകോവിലിന് അകത്തുള്ള ആദ്യത്തെ മുറിയിൽ ദേവിക്ക് അഭിമുഖമായി ചെറിയ പന്തല് കെട്ടുകയും കൂട്ടക്കളത്തിനുള്ള തറയിൽ കളം എഴുതുകയും  പന്തലിൽ കുരുത്തോലകളും പൂക്കളും പൂമാലകളും തൂക്കി അലങ്കരിച്ച് അതിൽ പട്ടും പട്ടുകൂറകളും ചാർത്തുന്നു.
തുടർന്ന് മണ്ണാൻ സമുദായത്തിന്റെ ഭഗവതി പാട്ട് ( പ്രാദേശികമായി മണ്ണാൻ പാട്ട്) നടത്തുന്നു.
ചിലപ്പതികാരത്തിലെ കണ്ണകിയുടെ ജീവിതകഥയാണ് പാടുന്നത്.
ഒടുവിൽ ഭഗവതി കൊടുങ്ങല്ലൂർ വന്ന് കുടിയിരിക്കുന്നതോടെ പാട്ടിന്റെ ഇതിവൃത്തം അവസാനിക്കുന്നു.
ഏഴു ദിവസമായിട്ടാണ് ഈ കഥ പാടി തീർക്കുന്നത്.
രാത്രി തുടങ്ങുന്ന പാട്ടിന് പ്രാരംഭമായി പന്തക്കളി ഉണ്ടായിരിക്കും.
വേല കഴിഞ്ഞ് പിറ്റേന്ന് ശുദ്ധിക്ക് ശേഷം നടയടയ്ക്കുകയും പിന്നീട് ഏഴു ദിവസം കഴിഞ്ഞാണ് നട തുറക്കുക.
നട തുറക്കുന്ന ദിവസം കാലത്ത് വേലയോടനുബന്ധിച്ച് നാട്ടിയ കൂറകൾ ഒക്കെ പുഴക്കി മാറ്റുന്നു.
ഋഷിനാരദമംഗലം ദേശത്ത് അത് കഴിഞ്ഞുവരുന്ന ഒരു ദിവസം നായർ സമുദായത്തിന്റെ വക മലമക്കളി ( കണ്യാർ കളി) നടത്തുന്നു.
ഋഷിനാരദമംഗലം ദേശമന്ദത്ത് വച്ചാണ് ഇത് നടത്തുക.
ഈഴവാദ്യം
പാലക്കാട് ജില്ലയിലെ കണ്ണമ്പ്ര , മുടപ്പല്ലൂർ, വടക്കഞ്ചേരി, അത്തിപൊറ്റ , കാവശ്ശേരി, പാടൂർ, എന്നീ പ്രദേശങ്ങളിലെ ഭഗവതി കാവുകളിൽ വേലയോട് അനുബന്ധിച്ച് നടത്തുന്ന വാദ്യമാണ് ഈഴവാദ്യം.
പണ്ട് ഈഴവ സമുദായത്തിൽ നിന്നാണ് ഈ വാദ്യം ഉത്ഭവിച്ചത് എന്ന കാരണത്താലാണ് ഈഴവാദ്യം എന്ന പേര് വരാൻ കാരണം .
രണ്ടു ചെറു ചെണ്ടകളും കുറുങ്കുഴലും ഇലത്താളവും ആണ് ഇതിനായി ഉപയോഗിക്കുന്നത്.
വേല എഴുന്നള്ളിച്ചു പോകുന്നതിന്റെ മുൻപിൽ ഈഴവാദ്യം നിർബന്ധമായും ഉണ്ടായിരിക്കണം എന്നാണ് വ്യവസ്ഥ.
ഭഗവതിക്ക് ഏറ്റവും ഇഷ്ടപ്പെട്ട ആദ്യമായതിനാൽ  'ഭഗവതിവാദ്യം' എന്നും ദേശവേലകളോടനുബന്ധിച്ച് എഴുന്നള്ളിക്കുന്നത് കൊണ്ട് 'ദേശവാദ്യം ' എന്നും അറിയപ്പെടുന്നു.
ഇപ്പോൾ ഇത് വിവിധ സമുദായക്കാർ കെട്ടി വരുന്നുണ്ട്.
വേല കൂടാതെ വേലക്കൂട്ടാഴി, കതിർ എന്നിവയ്ക്കും കൊട്ടി വരാറുണ്ട്.
കണ്ണമ്പ്രക്കാവ്
കണ്ണമ്പ്ര വേല നടത്തുന്ന കാവും , കണ്ണമ്പ്ര നാടിന്റെ മുഴുവൻ  തട്ടകത്തമ്മയാണ് കണ്ണമ്പ്ര ഭഗവതി.
കൊടുങ്ങല്ലൂർ അമ്മയുടെ മകളാണ് എന്നാണ് വിശ്വാസം.
ദേവി ശ്രീകുറുമ്പ, കുറുമ്പ, ചീറമ്പ , കണ്ണമ്പ്ര ഭഗവതി, കണ്ണമ്പ്ര മുത്തി, കണ്ണമ്പ്രകാവിലമ്മ എന്നീ പേരുകളിൽ അറിയപ്പെടുന്നു.
ഐതിഹ്യങ്ങൾ പലതുണ്ട് എങ്കിലും അതിൽ ഒന്നാണ് ഇവിടെ പറയുന്നത്.
കണ്ണമ്പ്ര കാവിനടുത്തുള്ള ഒരു വീട്ടിലെ തണ്ടാൻ സമുദായത്തിൽപ്പെട്ട ഒരു വെളിച്ചപ്പാട് വർഷാവർഷം കൊടുങ്ങല്ലൂർ ഭരണിക്ക് പോയി കൊടുങ്ങല്ലൂരമ്മയെ കാണുകയും പ്രാർത്ഥിക്കുകയും ചെയ്തു.
ദേവിയോട് അതിയായ ഭക്തിയായിരുന്നു അദ്ദേഹത്തിന് .
ഒരു വർഷം പോലും കൊടുങ്ങല്ലൂർ ഭരണിക്ക് പോവാതിരിക്കാറില്ല.
അദ്ദേഹത്തിന് പ്രായാധിക്യം കാരണം ഒരു വർഷം കൊടുങ്ങല്ലൂർ ഭരണിക്ക് കണ്ണമ്പ്രയിൽ നിന്നും അത്രയും ദൂരം സഞ്ചരിച്ച് പോകാൻ സാധിക്കാതെയായി.
അദ്ദേഹം വിഷമത്തിൽ നിന്നെ കാണാൻ സാധിച്ചില്ലല്ലോ , എനിക്ക് നിന്നെ കാണാൻ തോന്നുന്നു എന്ന് പറഞ്ഞു കരഞ്ഞു.
ആ കരച്ചിൽ ഭഗവതി കൊടുങ്ങല്ലൂരിൽ ഇരുന്നു കേട്ടു.
ദേവി അന്നുതന്നെ ഭരണി ദിവസം ഒരു സുന്ദരിയായ ഒരു പെൺകുട്ടിയുടെ രൂപത്തിൽ അയാളുടെ വീട്ടിനുമുന്നിൽ എത്തി.
കയ്യിൽ ഒരു പട്ടക്കുടയും പിടിച്ചിട്ടുണ്ട്.
എന്നിട്ട് അയാളോട് ആയി ദാഹിക്കുന്നു കുറച്ച് വെള്ളം തരുമോ എന്ന് ചോദിച്ചു.
പുറത്തുവന്നു നോക്കിയ അയാൾ സുന്ദരിയായ ഒരു കൊച്ചു കുട്ടിയെയാണ് കണ്ടത്.
ഈശ്വരാംശം തുളുമ്പുന്ന ആ മുഖം കണ്ട് അയാൾക്ക് വാത്സല്യം തോന്നുകയും ആ കുട്ടിക്ക് വെള്ളം കൊടുക്കുകയും തുടർന്ന് ആ കുട്ടിയോട് വിശക്കുന്നുണ്ടോ എന്ന് ചോദിക്കുകയും ചെയ്തു.
ഉച്ചനേരം ആയതിനാൽ ആ കുട്ടി വിശക്കുന്നുണ്ട് എന്ന് പറഞ്ഞു.
അയാൾ കഴിക്കാൻ ഭക്ഷണവും കൊടുത്തു.
എവിടെ നിന്നാണ് വരുന്നതെന്ന് അയാൾ അന്വേഷിച്ചപ്പോൾ ഞാൻ കുറച്ച് പടിഞ്ഞാറ് നിന്നാണ് വരുന്നത്, എനിക്ക് ഇരിക്കുവാൻ സ്ഥലമില്ല കുറച്ച് സ്ഥലം കിട്ടുമോ എന്ന് അന്വേഷിച്ച് ഞാൻ വന്നതാണ് എന്ന് മറുപടി പറഞ്ഞു.
അപ്പോൾ അയാൾ ഈ നാടിൻ്റെ ജന്മി കണ്ണമ്പ്ര നായർ വീട്ടിലെ ആളാണെന്നും അദ്ദേഹത്തോട് ചോദിക്കണമെന്നും പറഞ്ഞു.
അയാൾ നായർ വീട്ടിലേക്ക് ഈ ആവശ്യം പറഞ്ഞു ആളെ അയച്ചു.
കാര്യം കേട്ട് കണ്ണമ്പ്ര നായർ വീട്ടിലെ കാരണവർ ഒരു കുട്ടി ഒറ്റയ്ക്ക് ഇത്ര ദൂരം സഞ്ചരിച്ച് സ്ഥലമില്ല എന്ന് പറയുകയോ എന്ന് പറഞ്ഞു സംശയിക്കുകയും സംശയനിവാരണത്തിനായി പറയാൻ വന്ന ആളുടെ കൂടെ  അയാളുടെ വീട്ടിലേക്ക് പുറപ്പെട്ടു.
കാരണവർ വന്നു നോക്കുമ്പോൾ തണ്ടാൻ വിളിച്ചപ്പാടിന്റെ കട്ടിലിൽ കൂടെയിരിക്കുന്ന ഒരു പെൺകുട്ടിയെയാണ് കണ്ടത്.
കാരണവർ അന്വേഷിച്ചപ്പോൾ നേരത്തെ പറഞ്ഞ അതേ ആവശ്യങ്ങൾ തന്നെ ആ കുട്ടി അയാളോട് പറഞ്ഞു.
കുട്ടിയുടെ മുഖത്തെ ദൈവകാംശം കണ്ട് കാരണവർക്കും വാത്സല്യം തോന്നി.
അയാൾ ഒരു സ്ഥലം കൈകൊണ്ട് കാണിച്ചുകൊടുക്കുകയും ( നിലവിൽ കണ്ണമ്പ്ര മൃഗാശുപത്രിയിരിക്കുന്നതും കണ്ണമ്പ്രദേശം ആനപ്പന്തൽ കെട്ടുന്നതുമായ സ്ഥലം) അവിടെ ചെന്നിരിക്കാൻ ആവശ്യപ്പെടുകയും ചെയ്തു.
എന്നാൽ തനിക്ക് അവിടെ ഇരിക്കണ്ട എന്നും ഇവിടെത്തന്നെ ഇരിക്കാനാണ് തനിക്ക് ഇഷ്ടമെന്നും പറഞ്ഞു.
തുടർന്ന് തൻറെ വിശ്വരൂപം എല്ലാവർക്കും മുന്നിൽ പ്രദർശിപ്പിക്കുകയും കയ്യിൽ വാള് , ചിലമ്പ്, കയർ, ഗദ എന്നിവ പിടിച്ച് വെളിച്ചപ്പാടിനോടായി ഇനി തന്നെ  കാണാൻ അവിടെ കൊടുങ്ങല്ലൂർ വരെ വന്ന് ബുദ്ധിമുട്ടണമെന്നില്ല, ഇവിടെയിരുത്തി എന്നെ കുടിയിരുത്തി പൂജിച്ചാൽ മതി എന്ന് കൽപ്പിക്കുകയും നീ തന്നെ വേണം എന്നെ പൂജിക്കുവാൻ നിൻ്റെ കാലശേഷം നിൻ്റെ മക്കളും പൂജിച്ചു പോരട്ടെ എന്ന് പറഞ്ഞു.
എന്ന് പറഞ്ഞ ഭഗവതി അപ്രത്യക്ഷയായി.
അതാണ് ഇന്നത്തെ  ദേവിയുടെ ശ്രീമൂലസ്ഥാനം.
തുടർന്ന് കണ്ണമ്പ്ര നായർ പണിതീർത്ത ക്ഷേത്രമാണ് ഇന്നത്തെ കണ്ണമ്പ്രക്കാവ് .
ഇന്നും അവരുടെ പിന്മുറക്കാരാണ് പൂജിച്ചു വരുന്നത്.
ബ്രാഹ്മണ പൂജ ഇവിടെയില്ല.
നിത്യവും ഭഗവതിക്ക് ഇവിടെ ചാന്താട്ടം ഉണ്ട്.
ചാന്താണ് ഇവിടത്തെ മുഖ്യപ്രസാദം.
കണ്ണമ്പ്ര ചാന്ത് പ്രസിദ്ധമായ പ്രസാദമാണ്.
കൂടാതെ മറ്റൊരു ഐതീഹ്യം എന്തെന്നാൽ കണ്ണമ്പ്ര നായരും ആവേൻ സമുദായത്തിൽപ്പെട്ട ഒരാളും കൂടി കൊടുങ്ങല്ലൂർ ഭരണിക്ക് പോവുകയും തിരിച്ചുവരുമ്പോൾ അവർ കൊണ്ടുവന്ന ഓലക്കുടയിൽ ദേവിയുടെ സാന്നിധ്യം ഉണ്ടാവുകയും കുടയ്ക്ക്  കണ്ണമ്പ്ര എത്തിയപ്പോൾ ഭാരകൂടുതൽ അനുഭവപ്പെടുകയും പ്രശ്നം വെച്ച് നോക്കിയപ്പോൾ ദേവിയുടെ സാന്നിധ്യം ഉണ്ടെന്ന് തെളിയുകയും ചെയ്തു.
ആ ഭഗവതിയെയാണ് കണ്ണമ്പ്രക്കാവിൽ ഇരുവരും ചേർന്ന് പ്രതിഷ്ഠിച്ചത് എന്നും വിശ്വസിക്കുന്നു.
അതിൽ ആവേൻ സമുദായക്കാരുടെ പിന്മുറക്കാരാണ് കണ്ണമ്പ്ര കാവിലെ പൂജാരിമാർ എന്നും വിശ്വസിച്ചുവരുന്നു.
കുറച്ച് വർഷം മുൻപ് ആണ് ഇവിടെ ഉപദേവങ്ങളായി നാഗരാജാവിനെയും അയ്യപ്പനെയും ഗണപതിയെയും പ്രതിഷ്ഠിച്ചത്.
കൂടാതെ ക്ഷേത്രപാലകൻ, വസൂരി മാല തുടങ്ങിയ ദേവതമാരുടെ സാന്നിധ്യമുള്ളതായി വിശ്വസിച്ചു വരുന്നു.
ചെറുകണ്ണമ്പ്ര പള്ളിയറക്കാവ് ഭഗവതിയും, കാവശ്ശേരി പരക്കാട്ടുകാവ് ഭഗവതിയും, തെന്നിലാപുരം കുന്നേക്കാട്ട്കാവ് ഭഗവതിയും, വടക്കഞ്ചേരി കെടിക്കാട്ടുകാവ് ഭഗവതിയും ഈ അമ്മയുടെ നാല് പെൺമക്കൾ ആണെന്നാണ് വിശ്വാസം.
ഇവരെ പള്ളിക്കാടി പരക്കാടി കുന്നക്കാടി കൊടിക്കാടി എന്നാണ് വിളിക്കുക.
↑ നേരിട്ട് നടത്തിയ അഭിമുഖത്തിൽ നിന്നും കണ്ടെത്തിയത്
വയറുകടി ഇംഗ്ലീഷ് വിലാസം https://ml.wikipedia.org/wiki/Dysentery
വൻകുടലിനെ ബാധിക്കുന്നതും വേഗം പടരുന്നതുമായ ഒരു ഭക്ഷ്യജന്യ രോഗമാണ് വയറുകടി .
ബാക്ടീരിയയും , പ്രോട്ടോസോവയും വയറുകടിക്ക് കാരണമാകാറുണ്ട്.
വയറുകടിക്ക് കാരണമാകുന്ന സൂക്ഷ്മജീവികൾക്കനുസരിച്ച് വയറുകടിയെ ബാക്ടീരിയൽ വയറുകടി എന്നും അമീബിക അതിസാരം എന്നും തരംതിരിക്കാവുന്നതാണ്.
പ്രോട്ടോസോവ മൂലമുണ്ടാവുന്ന വയറുകടിയാണ് അമീബിക അതിസാരം.
ബാക്ടീരിയൽ വയറുകടിക്ക് പ്രധാന കാരണം ഷിഗെല്ല എന്ന സൂക്ഷ്മാണുവാണ്.